1-жүргізуші: Құрметті қонақтар! Алтын күз мерекесіне қош келдіңіздер!
2-жүргізуші: Ел байлығын арттырған берекелі де мерекелі күз мерекесі құтты болсын!
1-жүргізуші: Армысыздар халайық,
                       Бармысыздар халайық
                       Күзгі тойды жұп жазбай,
                       Келіңдер қарсы алайық.
2-жүргізуші: Ән салыңдар күліңдер
                       Жайнап гүлдей жүріңдер.
                       Күздің тойын тойлайық
                       Би билейік, ойнайық.
1-жүргізуші:Сары алтындай сары күз себетке толы жемісін, қамбаға толы егінін сыйлайды. Ендеше «Алтын күз» атты сайысымызды бастайық.
Сайысымызды бастамас бұрын әділ қазылар алқасын сайлап алайық.
2-жүргізуші: Бүгінгі біздің сайысымызға қатысатындар: даярлық тобы, 1сынып, 2сынып, 3сынып, 4сынып оқушылары.
1-жүргізуші: Сайыс түрлерімен таныстыру
1. Таныстыру
2. Ән 
3. Би 
4. Сән үлгісі
5. Қол өнер
Күтпеген сәт:
Осы кезде ішке «Алтын күз» себетке салған жемістері бар. Билеп кіреді. Әндете жөнеледі. 
Алтын күз: 
Сәлем, өрен достарым
Алақанды тос бәрің
Қымбатты сый алыңдар
Қызығыма қаныңдар
Ән салыңдар, күліңдер
Жинап гүлдей жүріңдер
Кел, күз тойын тойлайық
Би билейік, ойнайық!
· Қараңдаршы, балалар, айналаның бәрін алтын түске бояп қойдым.
Менің жемістерім, көкөністерім, дән-дақылдарым мұнда жүр ғой
2-жүргізуші: -Балалар, таныдыңдар ма? Кім бізге қонаққа келді?
Балалар: Бізге  «Алтын күз» қонаққа келді!
1-жүргізуші: Жапқандай жапырағы іздерді
                       Қуантып байлығымен ізгі елді
                       Бір тойдырып қайту үшін елімді
                       Сабырлы, сары Алтын күз келді!
· Армысыз, Алтын күз. Біз сізді күтудеміз.
Алтын күз: - Ендеше неге тұрмыз, қане бастайық. Мен сендерге  жұмбақтар жасырамын.                                                                                                                           Өрік, алша,                                                                                                   Шие,алма,
Жидек, жүзім піседі.
Қауын, қарбыз
Қияр,сәбіз
Дүкендерге түседі.
 Балалар: -Күзде дейді.
Алтын күз: Бұлттар төніп
                    Жерге шөгіп
                    Дымқыл тұман болады.
                    Шөп сарғайып
                    Өңі тайып
                    Дала сұры қашады.
                    Бой жаза алмай
                    Ойнай алмай
                    Денең мұздап тоңады
                    Бөбектерім-ай тыңдаңдар
                    Бұл қай кезде болады?
Балалар: -Күзде
Алтын күз: Жарайсыңдар балдырғандарым ! Менің өлең жұмбағымды бірден таптыңдар. Өздерің тапқыр екенсіңдер. Ал енді өнерлеріңді тамашалайық.  
2-жүргізуші:  -Алтын күз, төрге шығып, көрермендермен бірге сіз үшін дайындаған ән-билерін тамашалап көріңіз.
1-жүргізуші: Бірінші сайысымыз «Таныстыру»
Сахнаға «Даярлық тобын» шақырымыз.  Қарсыалайық,  көрермендер!
 2-жүргізуші: Екінші сайысымыз «Ән»
 1-жүргізуші: Үшінші сайысымыз «Би»
2-жүргізуші: Төртінші сайысымыз «Сән үлгісі»
1-жүргізуші: Бесінші сайысымыз «Қолөнер»  
 2-жүргізуші: Әділ қазылар ұпай сандарын санайды. Олар әділ шешімдерін қабылдағанша біз ойын ойнайық. 
  Сіздерге «Алтын күз» ойындар ала келіпті. Сөз кезегі Алтын күзге беріледі.                                                                                                                             Алтын күз: Мен сендердің тапқырлықтарыңды, шапшаңдықтарыңды тексеру үшін әртүрлі ойындар ала келдім.
Бірінші ойынның түрі «Жемістер мен көкөністер қандай пішінде» деп аталады. Әр сыныптан бір оқушы шығады.
Екінші ойынның түрі: «Кім тапқыр?» ойынын ойнайық.
                              Ал, балалар,балалар,
                              Күзді енді тыңдаңдар,
                              Қандай жұмбақ айтса да,
                              Шешпей оны қоймаңдар.
Әр сыныптан бір оқушыдан шығады.
1. Бұл недеген көп киім,
Жетпіс қабат көп киім.
Жаңбыр одан өтеді,
Түймелеуге жетпейді. 
2. Іші жұмсақ, сырты қатты,
Еті қызыл, сүті тәтті. 
3. Дала тегі сарғайды,
      Шаруа қысқа қамдалды.
      Күн қысқара бастады,
      Тауға тұңғыш қар жауды. 
4. Жер бетінде шашы бар,
Жер астында басы бар. 
Үщінші ойынның түрі: «Қай жеміс-жидектің дәмі?» 
Әр сыныптан  бір оқушы шығып шырынның дәмін көріп, қандай жемістен жасалған шырын екенін табуы керек.
Алтын күз: Мен туралы жаттаған әсем тақпақтарыңды, айтқан әндеріңді көріп, билеріңді тамашалап көңілімді көтердім. Рахмет сендерге, келесі кездескенше. 
1-жүргізуші: Балалар, барлығымыз күздің сыйына алғысымызды білдіріп, шығарып салайық.
Балалар: Рахмет сізге күз. Сау болыңыз! 
Алтын күз:Сау болыңдар балалар!
2-жүргізуші: Ендігі кезекті әділ қазыларға береміз.
1-жүргізуші: «Алтын күз» атты ертеңгілігімізді тамашалағандарыңызға рахмет! Келесі кездескенше сау болыңыздар!
